“เงินบาท” วันนี้เปิดตลาด 33.11 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.11 บ. แข็งค่าจากปิดตลาดวานนี้ที่ระดับ 33.43 บาท ชี้กรอบเคลื่อนไหววันนี้ช่วง 32.95-33.20 บาท /ดอลลาร์ แนะผู้นำเข้าซื้อสกุลต่างประเทศ ส่วนผู้ส่งออกแนะนำขายที่เหนือระดับ 33.50 บาท/ดอลลาร์
“เงินบาท” วันนี้เปิดตลาด 33.11 บ. แข็งค่าจากปิดตลาดวานนี้ที่ระดับ 33.43 บาท ชี้กรอบเคลื่อนไหวช่วง 32.95-33.20 บาท /ดอลลาร์
13 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(13 ม.ค.66) เปิดตลาด 33.11 บาท/ดอลลาร์ แข็งค่าขึ้นเมื่อเทียบราคาปิดตลาดเมื่อวานที่ระดับ 33.43 บาท/ดอลลาร์
โดยดอลลาร์สหรัฐอ่อนค่าเมื่อเทียบกับสกุลหลัก ๆ หลังการเปิดเผยตัวเลขเงินเฟ้อของสหรัฐฯ เมื่อคืนนี้ ที่ชะลอตัวลงในเดือน ธ.ค. ซึ่งจะเป็นปัจจัยหนุนให้ธนาคารกลางสหรัฐ (เฟด) ผ่อนการเร่งในการปรับขึ้นอัตราดอกเบี้ย
โดยดัชนี CPI ทั่วไป ซึ่งรวมหมวดอาหารและพลังงาน ปรับตัวขึ้น 6.5% ในเดือน ธ.ค. เมื่อเทียบรายปี สอดคล้องกับตัวเลขคาดการณ์ของนักวิเคราะห์ และเป็นการปรับตัวขึ้นน้อยที่สุดเมื่อเทียบรายปี นับตั้งแต่เดือน ต.ค.2564
ส่วนปัจจัยดังกล่าวส่งผลให้มีการคาดการณ์เพิ่มว่า ธนาคารกลางสหรัฐ (เฟด) จะปรับขึ้นอัตราดอกเบี้ยเพียง 0.25% ในเดือน ก.พ.2566 ซึ่งเป็นการประชุมนโยบายการเงินนัดแรกของเฟดในปีนี้
โดยวานนี้กระแสเงินทุนไหลออกจากตลาดพันธบัตรไทยสุทธิ – 3,567 ล้านบาท  ในขณะที่นักลงทุนต่างชาติซื้อสุทธิหุ้นไทย + 387.78 ล้านบาท
มองกรอบค่าเงินบาทวันนี้เคลื่อนไหวที่ ระดับ 32.95-33.20 บาท/ดอลลาร์ โดยแนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 33.50 บาท/ดอลลาร์